43. ΨΗΦΙΣΜΑ Α΄ της 24/24 Δεκ. 1974 (ΦΕΚ Α΄375) Περί ψηφίσεως και εκδόσεως ψηφισμάτων υπό της Ε΄Αναθεωρητικής Βουλής, ασκήσεως του νομοθετικού έργου υπό ταύτης και τροποποιήσεως του Κανονισμού της Βουλής. Έχοντες υπ’όψει το από 19 Δεκ. 1974 Ψήφισμα της Ε΄Αναθεωρητικής Βουλής των Ελλήνων, αποφασίζομεν: Α. Να δημοσιευθή δια της Εφημερίδος της Κυβερνήσεως το Ψήφισμα τούτο, έχον ως έπεται: Η Ε΄ ΑΝΑΘΕΩΡΗΤΙΚΗ ΒΟΥΛΗ ΤΩΝ ΕΛΛΗΝΩΝ Έχουσα υπ’όψει: α) Τας διατάξεις της Καταστατικής Συντακτικής Πράξεως της 1/1.8.1974 « περί αποκαταστάσεως της δημοκρατικής νομιμότητος και ρυθμίσεως θεμάτων του δημοσίου βίου μέχρι του οριστικού καθορισμού του πολιτεύματος και της καταρτίσεως νέου Συντάγματος της Χώρας». β) Τας διατάξεις της Συντακτικής Πράξεως της 3/4.10.1974 « περί προσφυγής εις την λαϊκήν ετυμηγορίαν προς ολοκλήρωσιν της δημοκρατικής νομιμότητος». γ) Την ανάγκην αντιμετωπίσεως θεμάτων συνταγματικού χαρακτήρος μέχρι της ολοκληρώσεως και ψηφίσεως του νέου Συντάγματος της Χώρας, κατά παρέκκλισιν των διατάξεων του προσωρινώς ισχύοντος Συντάγματος της 1ης Ιαν. 1952 και εντός του πλαισίου της δια της ψήφου του Ελληνικού Λαού, καθορισθείσης μορφής του πολιτεύματος. δ) Την ανάγκην προσαρμογής της νομοθετικής διαδικασίας ενώπιον της Βουλής εις τας υφισταμένας συνθήκας και την παράλληλον άσκησιν  του αναθεωρητικού έργου ενώπιον της Ειδικής προς τούτο Επιτροπής και ενώπιον της Ολομελείας του Σώματος. Σελ. 20(δ) Τεύχος 564-Σελ.4 Αποφασίζει: Περί ψηφίσεως και εκδόσεως ψηφισμάτων υπό της Ε΄Αναθεωρητικής Βουλής, ασκήσεως του νομοθετικού έργου υπό ταύτης και τροποποιήσεως του Κανονισμού της Βουλής. ΄Αρθρ.1.-1. Μέχρι της ψηφίσεως του νέου Συντάγματος, η Εθνική Αντιπροσωπεία δύναται να λαμβάνη δι’ ειδικών ψηφισμάτων αποφάσεις Συνταγματικού χαρακτήρος, αι διατάξεις των οποίων εξέρχονται των ορίων του εν ισχύι προσωρινού Συντάγματος της 1ης Ιαν. 1952. 2.Τα σχέδια των ψηφισμάτων παραπέμπονται εις την αρμοδίαν, κατά την κρίσιν του Προέδρου της Βουλής επιτροπήν, αναλόγως του αντικειμένου αυτών. Η Επιτροπή υποχρεούται να υποβάλη την έκθεσίν της εντός της υπό του Προέδρου τασσομένης προθεσμίας, ήτις, εν πάση περιπτώσει, δεν δύναται να είναι βραχυτέρα των 24 ωρών. 3.Μετά την υπό της Επιτροπής επεξεργασίαν και σύνταξιν της οικείας εκθέσεως ή άλλως μετά την πάροδον απράκτου της κατά την προηγουμένην παράγραφον προθεσμίας, τα σχέδια των ψηφισμάτων εισάγονται εις την Βουλήν προς ψήφισιν εις μίαν κατ’αρχήν κατ’ άρθρον και εις το σύνολον συζήτησιν. 4.Εάν, κατά την κατ’ άρθρον ψήφισιν, εγένοντο δεκταί τροπολογίαι, αναβάλλεται η ψήφισις του συνόλου επί 24 ώρας από της διανομής του τροποποιηθέντος σχεδίου, η δε ψήφισις του συνόλου γίνεται άνευ νέας συζητήσεως, επιτρεπομένης της διορθώσεως σφαλμάτων ως και της προσθήκης παραλείψεων γενομένων κατά την συναρμολόγησιν του κειμένου. Εις την συζήτησιν, κατά την ψήφισιν του συνόλου, μετέχει ανά εις εξουσιοδοτημένος υπό των Κομμάτων Βουλευτής, η ομιλία εκάστου των οποίων δεν δύναται να υπερβαίνη τα δέκα πέντε πρώτα λεπτά της ώρας . 5.Τα ψηφίσματα ταύτα υπογραφόμενα υπό του Προέδρου της Βουλής και δημοσιευόμενα υποχρεωτικώς υπό του Προσωρινού Προέδρου της Δημοκρατίας εις την Εφημερίδα της Κυβερνήσεως εντός προθεσμίας 10 ημερών από της συνεδριάσεως καθ’ήν εψηφίσθησαν, ισχύουν από της δημοσιεύσεως αυτών. 21 1.Γ.α.41-43 Σύνταγμα Άρθρ.2.-1. Μέχρι της ψηφίσεως και δημοσιεύσεως του νέου Συντάγματος η Βουλή ασκεί το Νομοθετικόν αυτής έργον εν ολομελεία και εις τμήματα. 2. Τα τμήματα της Βουλής ορίζονται εις δυο συγκροτούνται δε δι’αποφάσεως του Προέδρου της Βουλής κατ’ αναλογίαν της δυνάμεως των κομμάτων. Οι μετέχοντες εις έκαστον τμήμα Βουλευταί ορίζονται εις εκατόν πεντήκοντα. 3. Εφ’όσον είκοσι τουλάχιστον Βουλευταί ζητήσουν δι’ αιτήσεως των υποβαλλομένης εις το Προεδρείον προ πάσης συζητήσεως ή μετά την συζήτησιν και ψήφισιν, την επαναφοράν σχεδίου ή νόμου εις την Ολομέλειαν, αύτη αποφαίνεται οριστικώς ως προς το παραδεκτόν της συζητήσεως μετά ομιλίαν ενός υπέρ της προτάσεως και ενός εναντίον αυτής. Η ομιλία τούτων δεν δύναται να παραταθή πέραν της ημισείας ώρας δι’ έκαστον εξ’ αυτών. Γενομένης κατ’ αρχήν δεκτής της προτάσεως επακολουθεί υποχρεωτικώς η συζήτησις εις την Ολομέλειαν. Η αίτησις περί επαναφοράς ψηφισθέντος κειμένου υποβάλλεται το βραδύτερον εντός δέκα ημερών από της επιψηφίσεώς του εις το Τμήμα. Άρθρ.3.-1 Αι εν τη ολομελεία ως και εις τα τμήματα της Βουλής εισαγόμεναι προτάσεις και σχέδια νόμων, ψηφίζονται εις μόνην συζήτησιν κατ’ αρχήν, κατ’ άρθρον και εις το σύνολον. 2. Αι διατάξεις της παρ. 4 του άρθρ.1 έχουν εφαρμογήν και επί των Νομοθετημάτων των ψηφιζομένων υπό της Ολομελείας ή υπό των Τμημάτων της Βουλής. 3. Εφ’ όσον δεν ορίζεται άλλως, αι περί Βουλής διατάξεις του Συντάγματος και του Κανονισμού της Βουλής έχουν κατά τα λοιπά εφαρμογήν δια την εν Ολομελεία και κατά Τμήματα λειτουργίαν αυτής , μέχρι της ψηφίσεως δε Ειδικού Κανονισμού της λειτουργίας των Τμημάτων, εφαρμόζονται αναλόγως κατά τα λοιπά αι διατάξεις των άρθρ.5,6 και 8 του ισχύοντος Κανονισμού των εργασιών της Ειδικής νομοθετικής Επιτροπής  του άρθρ.35 του Συντάγματος εφ’ όσον δεν αντίκεινται αύται εις τας διατάξεις του παρόντος ψηφίσματος. 4. Αι διατάξεις του εδαφ. ε΄ του άρθρ.35 του ισχύοντος προσωρινώς Συντάγματος δεν έχουν εφαρμογήν επί των νομοθετημάτων των ψηφιζομένων υπό των Τμημάτων της Βουλής. 5. Των τμημάτων της Βουλής προεδρεύει ο Πρόεδρος ή οι Αντιπρόεδροι της Βουλής. Προς αναπλήρωσιν τούτων, οπωσδήποτε κωλυομένων, έκαστον τμήμα εκλέγει κατά την πρώτην συνεδρίασιν αυτού ειδικόν αναπληρωτήν Πρόεδρον και δυο Γραμματείς εκ των μελών αυτού. 6.Οι νόμοι περί εκλογής  βουλευτών, περί των ασυμβιβάστων προς τα έργα αυτών και της βουλευτικής αποζημιώσεως, περί των εν άρθρ. 33 του Συντάγματος αντικειμένων, περί Υπουργικού Συμβουλίου και ευθύνης των Υπουργών, περί της ασκήσεως και της προστασίας των ατομικών δικαιωμάτων, και περί καταστάσεως πολιορκίας ψηφίζονται υπό της Βουλής εν ολομελεία. Εν ολομελεία ομοίως ψηφίζει η Βουλή τον προϋπολογισμόν και τον απολογισμόν του Κράτους. Πάντα τα λοιπά σχέδια και αι προτάσεις νόμων εισάγονται και ψηφίζονται εις τα Τμήματα της Βουλής, κατανεμόμενα εις ταύτα καθ’ ομάδας Υπουργείων, δι’ αποφάσεως του Προέδρου της Βουλής. «7. Η έναρξις ισχύος των διατάξεων του άρθρ.2 καθορίζεται δι’ αποφάσεως της Βουλής. Μέχρι της συγκροτήσεως των Τμημάτων το νομοθετικόν έργον ασκεί η Ολομέλεια της Βουλής» Η παρ. 7 προσετέθη δια του άρθρ.2 Ψηφ.Η΄/1975 (τόμ.1Α σελ. 192,25). Άρθρ.4.- Μέχρι της ψηφίσεως του νέου Συντάγματος η Βουλή συζητεί ανεξαρτήτως του αριθμού των παρόντων βουλευτών, αι αποφάσεις όμως αυτής λαμβάνονται δια της απολύτου πλειοψηφίας των παρόντων μελών, ήτις ουδέποτε δύναται να είναι μικροτέρα του ενός τετάρτου του όλου αριθμού των βουλευτών. Εν περιπτώσει ισοψηφίας επαναλαμβάνεται η ψήφισις , μετά νέαν δε ισοψηφίαν η πρότασις θεωρείται απορριφθείσα. Αι διατάξεις του παρόντος άρθρου έχουν ανάλογον εφαρμογήν και επί των συζητήσεων και των αποφάσεων των Τμημάτων, της πλειοψηφίας υπολογιζομένης, βάσει του αριθμού των Βουλευτών του Τμήματος. Αρθρ.5.-1. Μέχρι της ψηφίσεως του νέου Συντάγματος, η Βουλή συνεδριάζει εν ολομελεία, άπαξ τουλάχιστον της εβδομάδος δια την άσκησιν του κοινοβουλευτικού ελέγχου, τρις της εβδομάδος δια την ψήφισιν του Συντάγματος και άπαξ ή δις της εβδομάδος δια το νομοθετικόν αυτής έργον. «Η Βουλή καθορίζει την ώραν ενάρξεως των συνεδριάσεων αυτής και τας ημέρας απασχολήσεώς της δια την άσκησιν εκάστου των έργων της, υπό την επιφύλαξιν των ορισμών του προηγουμένου εδαφίου». Το ανωτέρω εντός « » δεύτερον εδάφιον προσετέθη δια του άρθρ.4 Ψηφ. Η΄/1975 (τόμ.1Α σελ.192,25 ). 2. Πάντα τα σχέδια και οι προτάσεις Νόμων της αρμοδιότητος των Τμημάτων και αι επ’ αυτών τροπολογίαι διανέμονται εις όλους γενικώς τους Βουλευτάς. 3. Βουλευταί, μη  μετέχοντες του Τμήματος, έχουν απεριόριστον το δικαίωμα της υποβολής τροπολογιών επί των εισαγομένων σχεδίων και προτάσεων Νόμων.  ( Αντί για τη σελ. 21(δ)  Σελ. 21(ε) Τεύχος 1316 Σελ. 3 22 Σύνταγμα 1.Γ.α.43 Άρθρ.6.- Κατά την διάρκειαν των εργασιών της Εθνικής Αντιπροσωπείας επί της αναθεωρήσεως και ψηφίσεως του Συντάγματος, ο Κανονισμός της Βουλής τροποποιείται και συμπληρούται δια ψηφισμάτων, ψηφιζομένων κατά τα εν άρθρ. 1 του παρόντος οριζόμενα, μετά πρότασιν της επί του κανονισμού Διαρκούς Επιτροπής. Τα σχετικά ψηφίσματα ισχύουν από της επικυρώσεως των πρακτικών της συνεδριάσεως καθ’ ήν εψηφίσθησαν. Άρθρ.7.- Η ισχύς του παρόντος άρχεται από της δημοσιεύσεως αυτού δια της Εφημερίδος της Κυβερνήσεως. 